東坡在惠州窘於衣食以重九近有樽俎蕭然之歎和淵明貧士七詩今去重九三日爾僕以新穀未升方絕糧是憂至於樽俎又未暇計也因誦靖節貧士詩及坡翁所和者輒復用韻  其二
作者：趙蕃
朝代：宋

paragraphs: 淵明生亂世，何意爭鶴軒。
念歸非一日，寓說因田園。
不嗟瓶儲空，寧歎竈絕烟。
聲名向千載，誰得加磨研。
孟軻論尚友，我亦佩此言。
古人未易誣，今代無茲賢。